Rikunarita-ORG/Wikinium huggingface dataset:
# ரின் டின் டின்

*ஃப்ரோஸன் ரிவர்* (1929) படத்தில் ரின் டின் டின்
**ரின் டின் டின்** (*Rin Tin Tin* or *Rin-Tin-Tin*, 10 அக்டோபர் 1918 - 10 ஆகத்து 1932) என்பது பிரான்சின் ஃபிளிரேயில் பிறந்த ஒரு ஜெர்மன் மேய்ப்பன் ஆண் நாயாகும். இது திரைப்படங்களில் நடித்ததினால் சர்வதேச நட்சத்திரமாக ஆனது. முதலாம் உலகப் போரின் போர்க்களத்திலிருந்து அமெரிக்க படைவீரர் லீ டங்கனால் இந்த நாய் மீட்கப்பட்டது. அவர் இதற்கு " **ரின்டி** " என்று செல்லப்பெயர் சூட்டினார். லீ டங்கன் ரின் டின்னுக்கு முறைப்படி எல்லா பயிற்சிகளையும் அளித்தார். ஒரு கட்டத்தில் இந்த நாய் ஊமைப் படங்களில் நடிக்கும் வாய்ப்பைப் பெற்றது. ரின் டின் டின் நடித்த படம் வணிக ரீதியாக வெற்றி பெற்றது. நாயும் புகழ்பெற்றது. மேலும் 27 ஹாலிவுட் படங்களில் தோன்றி, உலகளாவிய புகழைப் பெற்றது. செல்லப்பிராணியாக ஜெர்மன் மேய்ப்பன் நாய்கள் வளர்ப்பது பெரிதும் அதிகரிக்க ரின் டின் டின் நாயும் ஒரு காரணமாக இருந்தது. இது நடித்த படங்கள் ஈட்டிய மகத்தான லாபம் வார்னர் புரோஸ். திரைப்பட நிறுவனத்தின் வளர்ச்சியில் முதன்மை பங்குபெற்றது. மேலும் திரைக்கதை எழுத்தாளராக இருந்து தயாரிப்பாளர், திரைப்பட நிறுவன நிர்வாகியாக டாரில் எஃப். சானக் வாழ்க்கையில் முன்னேற்ற உதவியது.

இந்த நாய் ஒரு வண்ணத் திரைப் படத்தில் தோன்றிய பிறகு (1929 ஆம் ஆண்டு படமான *தி ஷோ ஆஃப் ஷோஸில்*, ஒரு இசைப் போட்டிக்கான அறிமுகத்தில் குரைக்கும் நிகழ்ச்சி), வார்னர் பிரதர்ஸ் நிறுவனம் படங்களில் இருந்து லீ டங்கன் மற்றும் ரின் டின் டின் ஆகியோரை ஒதுக்கியது. இதற்கு கவலைப்படாமல், டங்கன் வேறு திரைப்பட வேலைகளைக் கண்டறிந்து, ரின் டின் டின்னை தொடர்கள் மற்றும் திரைப்படங்களில் நடிக்கவைக்க சுயாதீன தயாரிப்பாளர் நாட் லெவினுடன் ஒப்பந்தம் செய்தார்.

1932 ஆம் ஆண்டு ரின் டின் டின் இறந்த பிறகு, திரைப்படம், வானொலி, தொலைக்காட்சி போன்றவற்றில் இடம்பெற்ற கற்பனைக் கதைகளில் இடம்பெற்ற பல ஜெர்மன் மேய்ப்பன் நாய்களுக்கு இதன் பெயர் சூட்டப்பட்டது. ரின் டின் டினின் மகனான **ரின் டின் டின் ஜூனியர்** சில படங்களில் தோன்றியது. ஆனால் அதன் தந்தையைப் போல திறமையானதாக இருக்கவில்லை. **ரின் டின் டின் III** ரின் டின் டின்னின் பேரன் என்று கூறப்படுகிறது, ஆனால் அது இதன் தூரத்து உறவினர் ஆகும். அது இரண்டாம் உலகப் போரின் போது நாய்களின் இராணுவ பயன்பாட்டை ஊக்குவிக்க உதவியது. ரின் டின் டின் III 1947 ஆம் ஆண்டில் குழந்தை நட்சத்திரம் ராபர்ட் பிளேக்குடன் ஒரு படத்திலும் தோன்றியது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Rin-Tin-Tin
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் ரின் டின் டின்
* ரின் டின் டின் at Find a Grave
* Filming of *The Lightning Warrrior*, Rin Tin Tin's final film role, in the Iverson Gorge on the Iverson Movie Ranch
# வாழ்க்கைப் படி

**ஜீவனாம்சம்** அல்லது **வாழ்கைப் படி** என்பது தன் வாழ்க்கையை தானே பராமரித்துக் கொள்ள இயலாத நிலையில் உள்ள ஒருவர், தன்னைப் பராமரித்துக் கொள்ளத் தேவையான தொகையை நீதிமன்ற கட்டளையின்படி பெறும் ஒரு ஈட்டுத் தொகையாகும்.

## இந்தியாவில் ஜீவனாம்சம்

தன்னைத் தானே காப்பாற்றிக் கொள்ள இயலாமலும், தன்னைப் பராமரிக்க வேண்டியவர் கைவிட்ட நிலையில் இருக்கும் ஒரு இந்தியக் குடிமகனுக்கு இந்திய குற்றவியல் சட்டத்தின் (Criminal Procedure Code) பிரிவு 125, 126, 127 மற்றும் 128இன் படி பெறப்படும் தொகையே சீவனாம்சம் ஆகும். ஷா பானு பேகம் சீவனாம்ச வழக்கின் தீர்ப்புக்குப் பின் இசுலாமியப் பெண்கள் மட்டும் இந்திய குற்றவியல் சட்டத்தின்படி சீவனாம்சம் கிடைக்காது. அதற்கு பதிலாக முஸ்லிம் பெண்கள் (மணமுறிவு உரிமைகள் பாதுகாப்பு) சட்டம், 1986 (THE MUSLIM WOMEN (PROTECTION OF RIGHTS ON DIVORCE) ACT, 1986) இன் படியே சீவனாம்சம் வழங்கப்படுகிறது.

### சீவனாம்சம் தொகை பெறுவதற்கு தகுதியுள்ளவர்கள்

இந்திய குற்றவியல் சட்டத்தின் பிரிவு 125, 126, 127 மற்றும் 128இன் கீழ்:

1. தன் வாழ்க்கையை பராமரித்துக் கொள்ள இயலாத கணவனால் திருமண முறிவு அடைந்த மனைவி.
2. தன் வாழ்க்கையை பராமரித்துக் கொள்ள இயலாத மனைவியால் திருமண முறிவு அடைந்த கணவன்.
3. தன் வாழ்க்கையை பராமரித்துக் கொள்ள கொள்ள இயலாத சட்டம் அங்கீகரிக்கும் மற்றும் சட்டம் அங்கீகரிக்காத மைனர் குழந்தைகள்.
4. உடலளவிலோ, மனத்தளவிலோ பாதிக்கப்பட்டிருக்கும் வயது வந்த சட்டப்பூர்வமான அல்லது சட்டம் அங்கீகரிக்காத ஒருவரின் மகன் அல்லது மகள்
5. தன்னைத் தானே பராமரித்துக் கொள்ள இயலாத தாய் மற்றும் தந்தை.

மேற்கூறிய இவர்கள் அனைவரும் தன்னுடைய கணவர், தகப்பன் மற்றும் பிள்ளைகளிடமிருந்து ஜீவனாம்சம் கோர இந்தப் பிரிவு வழிவகை செய்கிறது. இந்தச் சட்டப் பிரிவில் மனைவி என்ற சொல் சட்டப்பூர்வமான மனைவியை மட்டுமே குறிக்கும். மேலும், கணவரால் விவாகரத்து செய்யப்பட்ட பெண் மறுமணம் செய்யாத பட்சத்திலும், எந்தவிதமான நிரந்தர ஜீவனாம்சம் பெறாத பட்சத்திலும், தன்னைத் தானே பராமரித்துக் கொள்ள எந்தவிதமான வருமானமும் இல்லாத பட்சத்திலும் இந்தச் சட்டத்தின் கீழ் ஜீவனாம்சம் கோர இயலும்.

மைனர் குழந்தைகளுக்கு தாயே காப்பாளராக இருந்து சீவனாம்ச வழக்கு தாக்கல் செய்ய இயலும், இது சட்டம் ஏற்றுக் கொள்ளாத குழந்தைக்கும் பொருந்தும். மேலும் சீவனாம்ச வழக்கு நிலுவையில் இருக்கும் போது இடைக்கால ஜீவனாம்சம் கோரவும் இந்தச் சட்டத்தில் இடமுண்டு.

## இதையும் காண்க

* ஷா பானு சீவனாம்ச வழக்கு

## மேற்கோள்கள்

## வெளி இணைப்புகள்

* கணவனை காரண‌மி‌ன்‌றி ‌பி‌ரி‌ந்தா‌ல் ‌ஜீவனா‌ம்ச‌ம் இல்லை
* ஜீவனாம்சம் : சட்டம் உன் கையில்
* உயர் கல்வி முடித்த பெண்கள் ஜீவனாம்சம் கோர முடியாது: மும்பை குடும்ப நீதிமன்றம் அதிரடி
* 44 ஆண்டுகள் குடும்ப வாழ்க்கைக்கு பின் பிரிந்த மனைவிக்கு மாதம் ரூ.21,000 ஜீவனாம்சம்
* கணவரிடம் இருந்து பிரிந்து வாழும் மனைவிக்கு, ஜீவனாம்சம் பெற உரிமை உண்டு டெல்லி கோர்ட்டு பரபரப்பு தீர்ப்பு
* ஜீவனாம்சம் சம்பந்தமான தம்பதியரின் ஒப்பந்தம் செல்லுமா? - ஹன்ஸா
* குற்றவியல் நடைமுறைச் சட்டப்படி விவாகரத்தான முஸ்லிம் பெண்ணுக்கு ஜீவனாம்சம் பெற முழு உரிமை உண்டு: உச்ச நீதிமன்றம் தீர்ப்பு
* ஜீவனாம்சம்
* ஜீவனாம்சம் குறித்து சட்டம்/ சொல்வது என்ன‍? – வீடியோ
* விவாகரத்துக்கு பின்பு மறுமணம் செய்யாத பெண்ணுக்கு ஜீவனாம்சம்: மதுரை ஐகோர்ட்டு உத்தரவு
* கள்ளத்தொடர்பு வைத்துள்ள முன்னாள் மனைவிக்கு ஜீவனாம்சம் பெற தகுதியில்லை : நீதிமன்றம் தீர்ப்பு
* தந்தைக்கு ஜீவனாம்சம் வழங்க நடிகை லிசிக்கு கேரள ஐகோர்ட்டு உத்தரவு
# மிசஸ் மினிவர் (திரைப்படம்)

| *மிசஸ் மினிவர் Mrs. Miniver* |
| --- |
| திரைப்பட சுவரொட்டி |
| இயக்கம் | வில்லியம் வைலர் |
| தயாரிப்பு | சிட்னி பிராங்க்ளின் |
| கதை | ஜான் ஸ்ட்ரூதர் (புதினம்) ஜார்ஜ் பிரோஷ் ஜேம்ஸ் ஹில்டன் |
| இசை | ஹெர்பர்ட் ஸ்டாட்பெர்ட் |
| நடிப்பு | கிரீயர் கார்சன் வால்டர் பிட்ஜியன் தெரேசா விரைட் டேம் மே விட்டி ரெஜினால்ட் ஓவன் ஹென்றி திராவர்ஸ் ரிச்சர்ட் நே ஹென்றி வில்கொன்சன் |
| ஒளிப்பதிவு | ஜோசப் ரட்டன்பர்க் |
| படத்தொகுப்பு | ஹாரோல்ட் கிரேஸ் |
| விநியோகம் | மெட்ரோ-கோல்ட்வின்-மேயர் |
| வெளியீடு | சூன் 4, 1942 (1942-06-04) |
| ஓட்டம் | 134 நிமிடங்கள் |
| நாடு | ஐக்கிய அமெரிக்கா
 |
| மொழி | ஆங்கிலம் |
| ஆக்கச்செலவு | $1,344,000 |
| மொத்த வருவாய் | $8,878,000 |

மிசஸ் மினிவர் (Mrs. Miniver) 1942 இல் வெளியான அமெரிக்க நாடகத் திரைப்படமாகும். சிட்னி பிராங்க்ளின் ஆல் தயாரிக்கப்பட்டு வில்லியம் வைலர் ஆல் இயக்கப்பட்டது. கிரீயர் கார்சன், வால்டர் பிட்ஜியன், தெரேசா விரைட், டேம் மே விட்டி, ரெஜினால்ட் ஓவன், ஹென்றி திராவர்ஸ், ரிச்சர்ட் நே, ஹென்றி வில்கொன்சன் ஆகியோர் நடித்துள்ளனர். இத்திரைப்படம் பன்னிரண்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது.

## விருதுகள்

### அகாதமி விருதுகள்

#### வென்றவை

* சிறந்த நடிகருக்கான அகாதமி விருது
* சிறந்த துணை நடிகைக்கான அகாதமி விருது
* சிறந்த ஒளிப்பதிவிற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை

* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த துணை நடிகைக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த திரைவண்ணத்திற்கான அகாதமி விருது

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் '
* ஆல்ரோவியில் '

* டி.சி.எம் திரைப்பட தரவுத்தளத்தில் '

* அழுகிய தக்காளிகள் தளத்தில் '
* "Where Is Today's Mrs. Miniver?". Retrieved 2008-04-28.
* "Mrs. Miniver Opening Scenes". Retrieved 2008-08-20.
* "Mrs. Miniver and the German Soldier". Retrieved 2008-08-20.
* "The full Cast of Mrs. Miniver". Retrieved 2008-10-09.
* "Mrs. Miniver Script transcript". Retrieved 2008-10-08.
# கான் வித் த விண்ட் (திரைப்படம்)

| *கான் வித் த விண்ட் Gone with the Wind* |
| --- |
| கான் வித் த விண்ட் திரைப்படச் சுவரொட்டி |
| இயக்கம் | விக்டர் பிலேமிங் |
| தயாரிப்பு | டேவிட் செல்ணிக் |
| மூலக்கதை | மார்கரெட் மிட்ச்செல் எழுதிய *கான் வித் த விண்ட்* புதினம் |
| திரைக்கதை | சிட்னி ஹவர்ட் |
| இசை | மாக்ஸ் ஸ்டேயினர் |
| நடிப்பு | கிளார்க் கேபிள் விவியன் லே லெஸ்லி ஹாவர்ட் ஒலிவியா டி ஹாவில்லாந்து ஹாட்டி மெக்டேனியல் பட்டர்பிளை மெக்குயின் |
| ஒளிப்பதிவு | எர்னெஸ்ட் ஹால்லர் லீ கார்ம்ஸ் |
| படத்தொகுப்பு | ஹால் கரன் ஜேம்ஸ் நியூகாம் |
| கலையகம் | செல்ணிக் சர்வதேச திரைப்படங்கள் |
| விநியோகம் | மெட்ரோ-கோல்ட்வின்-மேயர் வார்னர் சகோதரர்கள் |
| வெளியீடு | டிசம்பர் 15, 1939 (1939-12-15) (அட்லாண்டா) சனவரி 17, 1940 (அமெரிக்கா) |
| ஓட்டம் | 224 நிமிடங்கள் 238 நிமிடங்கள் (பெயர்களுடன்) |
| நாடு | ஐக்கிய அமெரிக்கா
 |
| மொழி | English |
| ஆக்கச்செலவு | $3.85 மில்லியன் |
| மொத்த வருவாய் | $400 மில்லியன் |

 கான் வித் த விண்ட் (Gone with the Wind) 1939 இல் வெளியான அமெரிக்க திரைப்படமாகும். டேவிட் செல்ணிக் ஆல் தயாரிக்கப்பட்டு விக்டர் பிலேமிங் ஆல் இயக்கப்பட்டது. கிளார்க் கேபிள், விவியன் லே, லெஸ்லி ஹாவர்ட், ஒலிவியா டி ஹாவில்லாந்து, ஹாட்டி மெக்டேனியல், பட்டர்பிளை மெக்குயின் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.

## விருதுகள்

### அகாதமி விருதுகள்

#### வென்றவை

* சிறந்த நடிகைக்கான அகாதமி விருது
* சிறந்த துணை நடிகைக்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது
* சிறந்த திரைவண்ணத்திர்கான அகாதமி விருது

#### பரிந்துரைக்கப்பட்டவை

* சிறந்த நடிகருக்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த அசல் இசைக்கான அகாதமி விருது

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *Gone with the Wind*
* டி.சி.எம் திரைப்பட தரவுத்தளத்தில் *Gone with the Wind*

* ஆல் ரோவியில் *Gone with the Wind*
* பாக்சு ஆபிசு மோசோவில் *Gone with the Wind*
* அழுகிய தக்காளிகளில் *Gone with the Wind*
* *Gone with the Wind* wardrobe பரணிடப்பட்டது 2011-04-05 at the வந்தவழி இயந்திரம், an online exhibition from the David O. Selznick collection at the Harry Ransom Center
* Film Stills பரணிடப்பட்டது 2011-07-17 at the வந்தவழி இயந்திரம் Photo Archive
* *Gone with the Wind* on DVD at Warner Home Video
* Literature on Gone with the Wind
* Gone With the Wind Fan-Site
# வெர்சாய் அரண்மனை

| வேர்சாய் அரண்மனை Palace of Versailles |
| --- |
| Château de Versailles |
| வெர்சாய் அரண்மனையின் உள் முற்றம் |
| பிரான்சில் அமைவிடம் |
| பொதுவான தகவல்கள் |
| நிலைமை | தற்போதும் நிலையாகவுள்ளது |
| இடம் | வேர்சாய், பிரான்ஸ் |
| தொழில்நுட்ப விபரங்கள் |
| தளப்பரப்பு | 67,000 மீ2 |
| சன்னல்கள் | 2,153 |
| அறைகள் | 2,300  |
| படிக்கட்டுகள் | 67 |
| நூதனசாலையில் தெரிவு செய்யப்பட்ட ஓவியங்கள் | 6,123 |
| நூதனசாலையில் தெரிவு செய்யப்பட்ட வரைபடங்கள் | 1,500 |
| நூதனசாலையில் தெரிவு செய்யப்பட்ட செதுக்குவேலைப்பாடுகள் | 15,034 |
| நூதனசாலையில் தெரிவு செய்யப்பட்ட சிலைகள் | 2,102 |
| தளபாடம் மற்றும் செதுக்கு வேலைப்பாடுகள் | 5,210 |
|  |
|  |
|
யுனெஸ்கோ உலக பாரம்பரியக் களம் |
| அலுவல் பெயர் | *Palace and Park of Versailles* |
| வகை | கலாச்சாரம் |
| வரன்முறை | i, ii, vi |
| தெரியப்பட்டது | 1979 (3வது கூட்டத்தொடர்) |
| உசாவு எண் | 83 |
| அரச குழுவினர் | பிரான்ஸ் |
| பிரதேசம் | ஐரோப்பா |
|  |
|  |

**வெர்சாய் அரண்மனை** அல்லது **வேர்சாய் அரண்மனை** (*Palace of Versailles*, /**[invalid input: 'icon']**vɛərˈsaɪ/ *vair-SY-'* அல்லது /vərˈsaɪ/ *vər-SY-'*), அல்லது **வெர்சய்** எனப்படுவது பிரான்சில் வேர்சாய் நகரில் அமைந்துள்ள ஓர் அரச மாளிகையாகும்.

இது ஒரு அழகான அரண்மனை. இது 1682 முதல் 1789 வரை அதிகார மையமாக இருந்தது. இந்த அரண்மனையைக் கட்டுவதற்கு 50 ஆண்டுகள் ஆனது. இந்த அரண்மனை முழுமையான மன்னராட்சி முறைக்கு அடையாளமாக உள்ளது. இந்த அரண்மனையை உருவாக்க 2 பில்லியன் டாலர்கள் செலவானது. அரசர்கள் மற்றும் அரசிகள் மூன்று தலைமுறையாக இங்கு வாழ்ந்து வந்தனர். அரண்மனையைச் சுற்றி 2000 ஏக்கரில் அழகான பசுமையான தோட்டங்கள் உள்ளது . ஒவ்வொரு வருடமும் 210,000 மலர்கள் இந்த தோட்டத்தில் பயிரிடப்படும்.

## உசாத்துணை

## வெளி இணைப்புகள்

*  பரணிடப்பட்டது 2012-04-10 at the வந்தவழி இயந்திரம்
# கலை இயக்குநர்

**கலை இயக்குநர்** (Art director) என்பவர் அரங்கம், விளம்பரம், சந்தைப்படுத்தல், பதிப்பகம், திரைப்படம், தொலைக்காட்சி, இணையம் மற்றும் நிகழ்பட ஆட்டம் போன்ற பல துறைகளில் கலை சார்ந்த பணிகளை புரிவர் ஆவார். ஒரு கலை உற்பத்தியின் பார்வையை மேற்பார்வையிடுவதும் ஒருங்கிணைப்பதும் கலை இயக்குனரின் பொறுப்பு ஆகும்.

ஒரு கலை இயக்குநர் ஒரு திரைப்பட கலைத் துறையின் படிநிலை கட்டமைப்பில் தயாரிப்பு வடிவமைப்பாளருக்கு கீழே அமை விட அலங்கரிப்பாளர் மற்றும் அமை விட வடிவமைப்பாளர்களுடன் இணைந்து செயல்படுகிறார். அவர்களின் கடமைகளில் பெரும்பகுதி கலைத் துறையின் நிர்வாக அம்சங்களை உள்ளடக்கியது.

தமிழ்த் திரைப்படத்துறையில் பி. கிருஷ்ணமூர்த்தி, தோட்டா தரணி, ராஜீவன், சாபு சிரில் போன்ற பல பிரபல கலை இயக்குநர்கள் உள்ளனர். இவர்களை கௌரவிக்கும் விதமாக 1998 ஆம் ஆண்டு முதல் தமிழ் நாட்டு அரசாங்கத்தால் சிறந்த என்ற பெயரில் கலை இயக்குநருக்கான தமிழக மாநில திரைப்பட விருது வழங்கப்பட்டு வருகின்றது.

## மேற்கோள்கள்
# அமேசான் தர அடையாள எண்

**அமேசான் தர அடையாள எண்** (*Amazon Standard Identification Number*) என்பது அமேசான் நிறுவனத்தால் அறிமுகப்படுத்தப்பட்ட பத்து இலக்கங்கள் கொண்ட ஒரு தனித்துவ எண்ணாகும். இது அமேசான் மற்றும் அதன் கூட்டாளர்களால் உபயோகப்படுத்தப்படும் எழுத்துக்கள் மற்றும் எண்களைக் கொண்டு உருவாக்கப்படும் ஒரு அடையாளங்காட்டி எண்ணாகும். 1996 ஆம் ஆண்டு அமேசான் மென்பொருள் பொறியாளரான ரெபேக்கா ஆலனால் இது வடிவமைக்கப்பட்டது. அமேசானில் விற்கப்படும் ஒவ்வொரு தயாரிப்புக்கும் ஒரு தனிப்பட்ட அமேசான் தரப்புத்தக எண் கொடுக்கப்பட்டுள்ளது. 10 இலக்க பன்னாட்டுத் தரப்புத்தக எண் (ISBN) கொண்ட புத்தகங்களுக்கு, இந்த இரண்டு எண்களும் ஒன்றாகவே உள்ளன.

## மேற்கோள்கள்
# 20,000 லீக்ஸ் அண்டெர் த சீ (1954 திரைப்படம்)

| *20,000 லீக்ஸ் அண்டெர் த சீ 20,000 Leagues under the Sea* |
| --- |
|  |
| இயக்கம் | ரிச்சர்ட் ப்லெஷர் |
| தயாரிப்பு | வால்ட் சிஸ்னி |
| கதை | ஏர்ள் பெல்டன் |
| இசை | அல் ஹோப்மேன் பௌல் ஸ்மித் |
| நடிப்பு | கேர்க் டக்லஸ் ஜாமெச் மேசன் பௌல் லூகாஸ் பீட்டர் லோரெ |
| ஒளிப்பதிவு | பிரான்ஷ் பௌல்னெர் |
| படத்தொகுப்பு | எமோ வில்லியம்ஸ் |
| விநியோகம் | வோல்ற் டிஸ்னி பிக்சர்ஸ் |
| வெளியீடு | 1954 |
| ஓட்டம் | 2 மணி, 1 நிமிடங்கள், 48 வினாடிகள் |
| மொழி | ஆங்கிலம் |

**20,000 லீக்ஸ் அண்டெர் த சீ** (20,000 Leagues Under the Sea) திரைப்படம் 1870 களில் வெளியிடப்பட்ட ஜூல்ஸ் வெர்னியின் நாவலின் தழுவலிலிருந்து வெளிவந்த திரைப்படங்களின் சிறப்பான வரவேற்பைப் பெற்ற திரைப்படமாகும்.

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

1868 களில் கடலின் நடுவில் இராட்சத மிருகமொன்று அலைவதாகக் கேள்விப்படும் ஆசிரியரான பியெரி அரோனாக்ஸ் மற்றும் அவரது உதவியாளரான கொன்சீலும் என்ன நடக்கின்றது என்பதைப் பற்றித் தெரிந்து கொள்வதற்காக அமெரிக்க அரசின் உதவியுடன் சைகோன் என்றழைக்கப்பட்ட பகுதிக்குச் செல்கின்றனர். அங்கு செல்லும் பொழுது இராட்சத விலங்கு ஒன்று அவர்களது படகினைத் தாக்குவதை உணர்கின்றனர். பின்னர் அது ராட்சத மிருகமல்லவெனவும் அது மனிதால் செய்யப்பட்ட இராட்சத மிருகம் போன்ற அமைப்பைக் கொண்ட போர்க்கப்பல் எனவும் புரிந்து கொள்கின்றனர். அக்கப்பலைத் தலைமை தாங்கிய கப்பல் படைத் தளபதி நீமொ அவர்களை பணயக் கைதிகளாக பிடித்து அவனது கண்டுபிடிப்பான அக்கப்பலுக்குள் அழைத்துச் செல்கின்றான். மேலும் அரோனாக்ஸிடம் தனது இந்தக் கண்டுபிடிப்பின் காரணம் ஏனெனில் அண்டை நாடுகள் பல மக்களை அழிப்பதற்காக வெடி மருந்துகளை ஏற்றிக்கொண்டு செல்வதைத் தடுப்பதற்காகவே தனது இந்தத் திட்டம் எனவும் அவ்வாறு ஏற்றிச் செல்லும் கப்பல்களை தனது புதிய கண்டுபிடிப்பான இக்கப்பல் மூலம் மோதி அழிப்பதே தனது லட்சியம் எனவும் கூறுகின்றார். பின்னடைவில் அவரது கப்பல் ஒரு ராட்சத கணவாயால் தாக்கப்படவே மூழ்கின்றது. அவர் அக்கப்பலிலேயே மாண்டு கொள்கின்றார். மேலும் அரோனாக்ஸ் மற்றும் அவருடன் கைதிகளாக்கப்பட்ட இருவரும் அங்கிருந்து தப்பிச் செல்கின்றனர்.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 20,000 லீக்ஸ் அண்டெர் த சீ (1954 திரைப்படம்)
என்பதில் ஊடகங்கள் உள்ளன.

* இணையதள திரைப்பட தரவுத்தளத்தில் *20,000 லீக்ஸ் அண்டெர் த சீ (1954 திரைப்படம்)*
* டிபிகல்ட் திரைப்பட நிறுவனத்தில் பரணிடப்பட்டது 2015-05-29 at the வந்தவழி இயந்திரம்

*20,000 லீக்ஸ் அண்டெர் த சீ* பரணிடப்பட்டது 2015-04-02 at the வந்தவழி இயந்திரம்

* டி.சி.எம் திரைப்பட தரவுத்தளத்தில் *20,000 லீக்ஸ் அண்டெர் த சீ திரைப்படம்*

* **பிடித்தக் கதை** : டிசம்பர் 20, 1947.

*20,000 லீக்ஸ் அண்டெர் த சீ திரைப்படம்*
# மென்பொருள் பராமரித்தல்

**மென்பொருள் பராமரித்தல்** (*Software maintenance*) என்பது மென்பொருட் பொறியியலில் ஒரு மென்பொருளை நுகர்வோரிடம் விற்ற பிறகு அதில் ஏற்படும் பழுதுகளை சரிசெய்வதும் அதன் செயல்திறனை மேம்படுத்துவதும் மற்றும் அது சரியான முறையில் செயல்பட துணைபுரிவதும் ஆகும்.

வழுக்களை களைவது மட்டுமே மென்பொருள் பராமரிப்பு என்ற பொதுமையான கருத்து நிலவுகிறது; இருப்பினும், மேற்கொள்ளப்பட்ட ஓர் ஆய்வின்படி, 80%க்கும் மேற்பட்ட பராமரிப்புப் பணிகள் வழுக்களைதல் அல்லாத செயற்முறைகளில் செலவிடப்படுகிறது. பயனர்கள் வழுக்கள் என்று சமர்ப்பிக்கும் அறிக்கைகள் யாவையுமே உண்மையில் செயற்பாட்டுத் திறனை மேம்படுத்தும் முயற்சிகளாகும். அண்மைய ஆய்வுகள் வழு-களைதல் வீதத்தை 21%ஆக நிலைநிறுத்துகின்றன.

1969இல் மெயர் எம். லெமேன் என்பார் மென்பொருள் பராமரிப்பு மற்றும் மென்பொருள் கூர்ப்பு குறித்து முதன்முதலில் விவரித்திருந்தார். தொடர்ந்த 20 ஆண்டுகளில் அவரது ஆய்வு *மென்பொருள் கூர்ப்பிற்கான லெமேன் விதிகள்* (1997) உருவாக காரணமாயிற்று. அவரது ஆய்வின் முதன்மையான முடிவுகளாக மென்பொருள் பராமரிப்பு உண்மையில் மென்பொருள் கூர்ப்பின் வளர்ச்சியே என்றும் மென்பொருள் அமைப்பு காலப்போக்கில் எவ்வாறு செயல்படுகிறது என்பதைப் பொறுத்தே பராமரிப்பு தீர்வுகள் அமைகின்றன என்றும் அறிவித்தன. லெமேன் காலப்போக்கில் அமைப்புகள் மேம்படுத்தப்படுகின்றன என்பதை நிறுவினார். அவை வளரும்போது அவற்றின் நிரல்வரிகள் சிக்கலாகிக்கொண்டு போவதால் குறிப்பிட்ட காலத்திற்குப் பிறகு அவற்றை மீளமைத்து நிரல்வரிகளின் சிக்கலை எளிமைப்படுத்துவது தேவையாகிறது.

மென்பொருள் பராமரிப்பின் பிரச்சினைகள் மேலாண்மை சார்ந்த அல்லது தொழினுட்பம் சார்ந்த என முதன்மையான இரு பிரிவுகளில் வகுக்கலாம். முக்கிய மேலாண்மை பிரச்சினைகள்:பயனாளர் முன்னுரிமைகளுடன் ஒருங்கிணைப்பு, பணியாளர் சேர்க்கை, செலவின மதிப்பீடு. முக்கிய தொழினுட்ப பிரச்சினைகள்: புரிதல் குறைபாடு, தாக்கப் பகுப்பாய்வு, சோதனைகள், பராமரிப்பு அளவீடு.

## மேற்சான்றுகள்

## மேலறிதல் நூல்கள்

* Pigoski, Thomas M. (1996). *Practical Software Maintenance*. New York: John Wiley & Sons. ISBN 978-0-471-17001-3.
* Pigoski, Thomas M. *Description for Software Evolution and Maintenance (version 0.5)*. SWEBOK Knowledge Area.
* April, Alain; Abran, Alain (2008). *Software Maintenance Management*. New York: Wiley-IEEE. ISBN 978-0-470-14707-8.`{{cite book}}`: CS1 maint: multiple names: authors list (link)
* Gopalaswamy Ramesh; Ramesh Bhattiprolu (2006). *Software maintenance : effective practices for geographically distributed environments*. New Delhi: Tata McGraw-Hill. ISBN 978-0-07-048345-3.`{{cite book}}`: CS1 maint: multiple names: authors list (link)
* Grubb, Penny; Takang, Armstrong (2003). *Software Maintenance*. New Jersey: World Scientific Publishing. ISBN 978-981-238-425-6.`{{cite book}}`: CS1 maint: multiple names: authors list (link)
* Lehman, M.M.; Belady, L.A. (1985). *Program evolution : processes of software change*. London: Academic Press Inc. ISBN 0-12-442441-4.`{{cite book}}`: CS1 maint: multiple names: authors list (link)
* Page-Jones, Meilir (1980). *The Practical Guide to Structured Systems Design*. New York: Yourdon Press. ISBN 0-917072-17-0.

## வெளி இணைப்புகள்

* Journal of Software Maintenance பரணிடப்பட்டது 2010-12-03 at Archive.today
* Software Maintenance Maturity Model பரணிடப்பட்டது 2008-06-07 at the வந்தவழி இயந்திரம்
# சுருள் ஏடுகள்

பாபிரஸ் காகிதத்தில் எழுதப்பட்ட எகிப்திய மன்னர்கள பட்டியலின் சுருளேடு
சாக்கடல் சுருள் ஏடுகள்
ஐக்கிய இராச்சியத்தின் சட்ட நூல்களின் சுருளேடுகள்
**சுருள் ஏடுகள்** (**scroll**) பாபிரஸ் போன்ற தடித்த காகிதம், ஆட்டுத்தோல், இளங்கன்றின் மெல்லிய தோல் மற்றும் மெல்லியச் செப்புத் தகடுகளில் எழுதுவதற்கு பயன்படுத்துவதாகும். இவைகளில் எழுதப்படும் கையெமுத்துப் பிரதிகள் சுருட்டி வைத்து பயன்படுத்துவதால் இதனை சுருள் ஏடுகள் என்று அழைக்கப்படுகிறது.

புது எகிப்திய இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சிக் காலத்தின் போது (கிமு 1279 – கிமு 1213), பாபிரஸ் எனும் தடித்த காகிதத்தில், பண்டைய எகிப்திய மன்னர்களின் பெயர்களுடன், வரலாற்றுக் குறிப்புகளை எழுதி வைத்தனர். இதனை துரின் மன்னர்கள் பட்டியல் என்பர்.

கிமு மூன்றாம் நூற்றாண்டின் நடுப் பகுதி முதல், கிபி 70 ஆண்டு வரை எஸ்சேனியர்கள் எனும் யூதக் குழுவினர் விவிலியம் மற்றும் விவிலியம் தொடர்பற்ற குறிப்புகளை பாபிரஸ் மற்றும் ஆட்டுத்தோல் மற்றும் செப்புத் தகடுகளில் அரமேயம் மற்றும் கிரேக்க மொழியில் எழுதி வைத்த சுருள் ஏடுகளை சாக்கடலின் வடமேற்கே உள்ள **கும்ரான்** குகைகளில் கிபி 1947-இல் கண்டுபிடித்தனர்.

## பண்டைய எழுது பொருட்கள்

* பாபிரஸ் எனும் தடித்த காகிதம்
* ஓலைச் சுவடி
* களிமண் பலகை
* மெழுகுப் பலகை

## இதனையும் காண்க

* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* பலெர்மோ கல்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Scrolls
என்பதில் ஊடகங்கள் உள்ளன.

* Digital Scrolling Paintings Project
* Encyclopaedia Romana: "Scroll and codex"
# சீனாவில் இணையத் தணிக்கை

**சீனாவில் இணையத் தணிக்கை** சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது. இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது. இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.

சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது. வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.

## பேசுபுக், டிவிட்டர், யுடியூப், கூகிள், விக்கிப்பீடியா

பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன. பேசுபுக், டிவிட்டர் ஆகியவை முற்றாக தடை செய்யப்பட்டுள்ளன. விக்கிப்பீடியா அவ்வப்போது தடை செய்யப்படுகிறது. கூகிள், யாகூ அகியவை கடுமையாக தணிக்கை செய்யப்பட்டுள்ளன.

## தடை செய்யப்பட்ட தேடு சொற்கள் / கருத்துக்கள்

* திபெத்
* மக்களாட்சி
* டினமன் எதிர்ப்புப் போராட்டம்

## இவற்றையும் பார்க்க

* இணையத் தணிக்கை

## வெளி இணைப்புகள்
# போர் திரைப்படம்

**போர் திரைப்படம்** (War film) என்பது போருடன் தொடர்புடைய ஒரு திரைப்பட வகையாகும். இது பொதுவாக கடற்படை, வான்படை அல்லது தரைப்படை போன்றவற்றை மையமாக வைத்து காட்சிப்படத்தப்படும் நாடகத் திரைப்படமாக இருக்கும்.

இந்த வகைத் திரைப்படத்தில் போர், உயிர்வாழ போராடுதல் மற்றும் தப்பித்தல், வீரர்களுக்கிடையேயான நட்புறவு, தியாகம், போரின் பயனற்ற தன்மை மற்றும் மனிதாபிமானமற்ற தன்மை, சமூகத்தின் மீதான போரின் விளைவுகள் மற்றும் போரினால் எழுப்பப்பட்ட தார்மீக மற்றும் மனித பிரச்சினைகள் ஆகியவை அடங்கும். போர் திரைப்படங்கள் பெரும்பாலும் கொரியப் போர்மற்றும் மிகவும் பிரபலமான இரண்டாம் உலகப் போர் பற்றியே எடுக்கப்படுகின்றது. இந்த திரைப்படங்கள் சொல்லப்பட்ட கதைகள் புனைகதை, வரலாற்று நாடகம் அல்லது சுயசரிதை இருக்கலாம்.

சீனா, இந்தோனேசியா, ஜப்பான் மற்றும் ரஷ்யா போன்ற நாடுகள் தங்களது சொந்த புரட்சிகரப் போர்களை மையமாகக் கொண்ட அதிரடி மற்றும் வரலாற்று திரைப்படங்கலிருந்து மாறுபட்ட போர்க்கால காதல் வகை திரைப்படங்களை எடுத்துக்கொள்கின்றன. இதன் துணை வகையாக போர் எதிர்ப்பு, நகைச்சுவை, இயங்குபடம், பரப்புரை மற்றும் ஆவணப்படம் போன்றவை அடங்கும்.

என் மகன், கண்ணம்மா என் காதலி, மூன்றாம் உலகப்போர், காற்று வெளியிடை, உன்னை கொடு என்னை தருவேன் போன்ற தமிழ்த் திரைப்படங்கள் இதற்குள் அடங்கும்.

## மேற்கோள்கள்
# மவுனா லோவா

| மவுனா லோவா |
| --- |
| மவுனா லோவா எரிமலை |
| உயர்ந்த புள்ளி |
| உயரம் | 13,679 அடி (4,169 m) |
| புடைப்பு | 7,079 அடி (2,158 m) |
| புவியியல் |
| அமைவிடம் | ஹவாய், அமெரிக்க ஐக்கிய நாடு |
| மூலத் தொடர் | ஹவாய் தீவுகள் |
| நிலவியல் |
| பாறையின் வயது | 700,000–1 மில்லியன் |
| மலையின் வகை | கேடய எரிமலை |
| கடைசி வெடிப்பு | மார்ச் - ஏப்ரல் 1984 |
| ஏறுதல் |
| முதல் மலையேற்றம் | பண்டைய காலங்கள் |
| எளிய வழி | அய்னாபோ பாதை |

எரிகற்குழம்பு
**மவுனா லோவா** (*Mauna Loa*, /ˌmɔːnə ˈloʊ.ə/; நீண்ட மலை) என்பது ஐக்கிய அமெரிக்கா, அவாய் தீவில் அமைந்துள்ள ஐந்து எரிமலைகளுள் ஒன்றாகும். இதுவே உலகில் உள்ள எரிமலைகளில் மிகப்பெரியதாகக் கருதப்படுகிறது. 2,035 சதுர மைல்கள் (5,271 சதுர கிலோமீட்டர்) பரப்பளவுடையது. கடல் மட்டத்தில் இருந்து 13,680 அடி உயரத்தில் மௌனா லோவாவின் உச்சி அமைந்துள்ளது. செயல்படும் கேடய எரிமலை வகையைச் சேர்ந்த இந்த எரிமலை அண்ணளவாக 75,000 கிமீ3 கனவளவைக் கொண்டது. ஆனாலும், இதன் உயரம் இதன் அருகிலுள்ள மவுனா கியா எரிமலையை விட 37 மீ குறைவானதாகும். இதன் எரிமலைக் குழம்பு அதிகமான நீர்ம நிலையிலும், சிலிக்கா-குறைவானதாகவும், வெடிக்கும் தன்மை அற்றதாகவும் உள்ளது.

மவுனா லோவா எரிமலை 700,000 ஆண்டுகளாக வெடித்து வருவதாகவும், 400,000 ஆண்டுகளுக்கு முன்னர் இது கடல்-மட்டத்தில் தோன்றியதாகவும் கருதப்படுகிறது. இவ்வெரிமலையில் இருந்து அறியப்பட்ட பாறைகள் 200,000 ஆண்டுகளுக்கு மேல் பழமையானதல்ல.

கடைசியாக இவ்வெரிமலை வெடித்தது 1984 மார்ச் 24 முதல் ஏப்ரல் 15 வரையான காலப்பகுதியிலாகும். அண்மைக்கால வெடிப்புகள் பெரும் சேதங்களை உண்டுபண்ணாத போதிலும், 1926 இலும் 1950 இலும் ஏற்பட்ட வெடிப்புகள் பல கிராமங்களை அழித்தன. ஹைலோ நகரம் 19-ஆம் நூற்றாண்டின் இறுதியில் ஏற்பட்ட கற்குழம்புகளினால் பகுதியாக உருவாக்கப்பட்டதாகும்.

## மேற்கோள்கள்